Príloha č. 3

**KÚPNA ZMLUVA č...................**(*doplní uchádzač)*

*podľa §409 a nasl. Zákona č. 513/1991 Zb. (Obchodného zákonníka) v znení neskorších zmien a doplnkov*

**Čl. I. - Zmluvné strany**

* 1. **Kupujúci:**

Názov: **Zbazy, s.r.o.**

Sídlo: Horná Mičiná 211, 974 01

Zastúpený: Ing. Dušan Kečkeš, konateľ

IČO: 46 292 411

DIČ: 2023314909

Bankové spojenie: Všeobecná úverová banka, pobočka B. Bystrica

Číslo účtu IBAN: SK0202000000003948364056

(ďalej len „**Kupujúci**“)

**a**

**1.2 Predávajúci:**

Adresa: *(doplní uchádzač)*

Zapísaný:

Zastúpený:

IČO:

DIČ:

IČ DPH:

Bankové spojenie:

 Číslo účtu:

(ďalej len „**Predávajúci**“)

**Čl. II. Predmet zmluvy**

**2.1** Predmetom tejto Zmluvy je záväzok predávajúceho dodať kupujúcemu nasledovný tovar: ***„Ultrasonografický simulátor“***

(ďalej len „Tovar“)

**2.2** Tovar je bližšie špecifikovaný v prílohe č.1 (Podrobný popis ponúknutého tovaru) tejto Zmluvy, ktorá tvorí jej neoddeliteľnú súčasť.

**2.3** Predávajúci prehlasuje, že dodaný Tovar spĺňa technické a bezpečnostné normy platné
v EU.

**Čl. III.Dodacie podmienky**

**3.1** Predávajúci sa zaväzuje dodať Tovar do miesta dodania v  lehote do 6 týždňov odo dňa nadobudnutia účinnosti tejto zmluvy.

**3.2** Miestom dodania Tovaru je sídlo spoločnosti Kupujúceho podľa bodu 1.1. tejto Zmluvy.

**3.3** Dodávka sa považuje za splnenú, ak je Tovar dodaný kompletne spolu s dokladmi, ktoré sú potrebné na prevzatie a užívanie tovaru.

**3.4** Kupujúci je povinný pri preberaní tovaru fyzicky ho prehliadnuť a prevzatie potvrdiť na dodacom liste/faktúre vystavenom Predávajúcim.

**3.5** Zmluvné strany sa dohodli, že vlastnícke právo k Tovaru, prechádza na Kupujúceho okamihom odovzdania Tovaru poverenému zástupcovi Kupujúceho v mieste dodania Tovaru podľa bodu 3.2 článku tejto Zmluvy.

**3.6** Presný termín dodania oznámi Predávajúci Kupujúcemu minimálne tri pracovné dni vopred telefonicky (telefonický kontakt 0905 713211).

**Čl. IV Cena a platobné podmienky**

**4.1.** Za riadne dodaný Tovar v zmysle ods. 3.3 sa Kupujúci zaväzuje zaplatiť kúpnu cenu vo výške:

Celková cena bez DPH: ........................ € *(doplní uchádzač)*

DPH: ........................ €*(doplní uchádzač)*

Celková cena s DPH: ........................ €*(doplní uchádzač)*

v súlade s prílohou č. 2 (Cenová ponuka Predávajúceho), ktorá je neoddeliteľnou súčasťou tejto zmluvy.

**4.2**. Cena uvedená v ods. 4.1 zahŕňa cenu Tovaru a dodávku do miesta dodania vrátane dopravy, inštalácie resp. uvedenia do prevádzky, zaškolenie obsluhy vrátane dodania návodu na obsluhu a je stanovená ako cena pevná.

**4.3.** Predávajúcemu vznikne právo fakturovať kúpnu cenu dňom realizácie dodávky podľa ods.3.3. tejto Zmluvy.

**4.4.** Kúpnu cenu zaplatí Kupujúci Predávajúcemu formou bezhotovostnej platby príkazom na
úhradu na základe doručenej faktúry vystavenej predávajúcim v lehote splatnosti uvedenej na faktúre (lehota splatnosti musí byť min. 14 dní od doručenia faktúry).

**4.5** Ak faktúra nebude obsahovať zákonom stanovené náležitosti, alebo ak v nej budú uvedené nesprávne údaje, je Kupujúci oprávnený vrátiť ju v lehote 7 dní od jej doručenia Predávajúcemu s uvedením chýbajúcich náležitostí alebo nesprávnych údajov. V takom
prípade začína nová lehota splatnosti, ktorá začne plynúť doručením opravenej faktúry
Kupujúcemu.

**4.6** Za deň úhrady budú zmluvné strany považovať dátum pripísania kúpnej ceny na účet Predávajúceho špecifikovaný v bode 1.2 tejto Zmluvy.

**4.7**. Pri nedodržaní lehoty splatnosti Kupujúcim, môže Predávajúci účtovať úrok z omeškania vo výške 0,02% z dlžnej sumy za každý deň omeškania.

**4.8.** V prípade omeškania Predávajúceho s dodávkou Tovaru alebo dodávky Tovaru s vadami, má kupujúci právo uplatniť si u Predávajúceho zmluvnú pokutu vo výške 0,02 % z kúpnej ceny za každý deň omeškania.

**Čl.V**

**Záručná doba a zodpovednosť za vady**

* 1. Predávajúci zodpovedá za to, že Tovar bude dodaný v súlade s touto Zmluvou a počas záručnej doby bude mať vlastnosti dohodnuté v Zmluve. Predávajúci rovnako zodpovedá za to, že Tovar v plnom rozsahu vyhovuje minimálnym technickým požiadavkám Kupujúceho, čo deklaruje v prílohe č. 1 (Podrobný popis ponúknutého tovaru) tejto Zmluvy, ktorá tvorí jej neoddeliteľnú súčasť.
	2. Predávajúci zodpovedá za to, že tovar nebude zaťažený právom tretej osoby (ďalej aj ako „právne vady“).
	3. Záruka začína plynúť dňom odovzdania Tovaru. Záručná doba je v trvaní 24 mesiacov. Plynutie záručnej doby sa preruší dňom uplatnenia práva Kupujúceho na odstránenie závad, oznámením reklamácie.
	4. Ak Predávajúci neodstráni závady v dohodnutej lehote, alebo v lehote určenej v bode 5.6, má právo ich odstrániť Kupujúci na náklady Predávajúceho.
	5. Kupujúci je povinný umožniť Predávajúcemu prístup k Tovaru a do priestorov, kde sa majú vady Tovaru, zistené počas záručnej doby, odstraňovať.
	6. Reklamácia bude oznámená Predávajúcemu na nasledovný kontakt: ..................................................... *(doplní uchádzač).* Predávajúci je povinný na reklamáciu reagovať do troch pracovných dní od oznámenia reklamácie a dohodnúť
	s kupujúcim spôsob a primeranú lehotu odstránenia závad, nie však dlhšiu ako 14 dní od uplatnenia reklamácie
	7. V prípade neodstrániteľných vád Tovaru môže Kupujúci požadovať primeranú zľavu z kúpnej ceny, dodanie náhradného tovaru alebo od tejto Zmluvy odstúpiť.
	8. V prípade odstrániteľných vád Tovaru môže Kupujúci požadovať primeranú zľavu z kúpnej ceny, odstránenie vád opravou Tovaru, alebo odstránenie vád dodaním náhradného tovaru, ktorá zahŕňa tiež demontáž a odstránenie pôvodne dodaného Tovaru predávajúcim.
	9. V prípade, ak Predávajúci neodstráni vady Tovaru v dohodnutej lehote alebo v lehote uvedenej v bode 5.6 v prípade absencie dohody, má Kupujúci právo požadovať primeranú zľavu z kúpnej ceny alebo môže odstúpiť od tejto Zmluvy.

**Čl.VI**

**Platnosť, účinnosť a odstúpenie odzmluvy**

* 1. Zmluva nadobúda platnosť podpísaním oboma zmluvnými stranami.
	2. Zmluva nadobúda účinnosť po schválení procesu verejného obstarávania a financovania výdavkov Poskytovateľom Nenávratného finančného príspevku **č. OPĽZ/174/2018“** (ďalej len NFP). Plnenie Zmluvy je podmienené nadobudnutím jej účinnosti. O výsledku administratívnej finančnej kontroly bude Kupujúci (Prijímateľ NFP) Predávajúceho bezodkladne informovať. Poskytovateľom NFP na účely tejto zmluvy sa rozumie Ministerstvo práce, sociálnych vecí a rodiny Slovenskej republiky, v zastúpení Ministerstvom školstva, vedy, výskumu a športu Slovenskej republiky (MŠVVaŠ SR), na základe splnomocnenia obsiahnutého v Zmluve o vykonávaní časti úloh riadiaceho orgánu sprostredkovateľským orgánom z 23.7.2015
	3. Kupujúci si vyhradzuje právo bez akýchkoľvek sankcií odstúpiť od zmluvného vzťahu  s Predávajúcim v prípade, kedy ešte nedošlo k plneniu z tohoto zmluvného vzťahu medzi Kupujúcim a Predávajúcim a výsledky administratívnej finančnej kontroly zo strany Poskytovateľa NFP, v tomto prípade MŠVVaŠ SR, neumožňujú financovanie výdavkov vzniknutých z tohto obstarávania.

**Čl. VII Záverečné ustanovenia**

* 1. Zmluvné strany sa dohodli tak, že celý ich záväzkový vzťah, založený touto kúpnou zmluvou, spravuje sa režimom zákona č. 513/1991 Zb. (Obchodný zákonník).
	2. Predávajúci sa zaväzuje strpieť výkon auditu/kontroly súvisiaceho s dodávaným Tovarom, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

Oprávnené osoby na výkon kontroly/auditu sú najmä: a) Ministerstvo školstva, vedy, výskumu a športu SR (ďalej len „MŠVVaŠ SR) a ním poverené osoby, b) Útvar vnútorného auditu a nimi poverené osoby, c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby, d) Orgán auditu, jeho spolupracujúce orgány a osoby poverené na výkon kontroly/auditu, e) Splnomocnení zástupcovia Európskej Komisie a Európskeho dvora audítorov, f) Orgán zabezpečujúci ochranu finančných záujmov EÚ, g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

* 1. Zmluvné strany sa dohodli, že všetky písomnosti si budú doručovať na adresy uvedené v záhlaví. V prípade, že zmluvná strana neprevezme doručenú zásielku, táto sa považuje za doručenú do troch (3) dní od jej uloženia na pošte, aj keď sa zmluvná strana o doručení zásielky nedozvedela. V prípade, ak zmluvná strana odoprie prevziať zásielku, považuje sa deň odopretia prevzatia zásielky za deň doručenia zásielky.
	2. Akúkoľvek zmenu tejto zmluvy je možné urobiť len formou písomných priebežne číslovaných dodatkov podpísaných obidvoma zmluvnými stranami.
	3. Zmluvné strany prehlasujú, že zmluvu uzavreli slobodne a vážne, zmluva nebola uzatvorená v tiesni ani za iných nevýhodných podmienok. Zmluvné strany si túto zmluvu prečítali, jej obsahu porozumeli a na znak súhlasu ju vlastnoručne podpísali.
	4. Zmluva je vyhotovená v 3 rovnopisoch a každá z uvedených zmluvných strán obdrží jeden rovnopis kúpnej zmluvy, 1 rovnopis slúži pre potreby Poskytovateľa NFP.
	5. Prílohy:
	- príloha č. 1 Podrobný popis ponúknutého tovaru
	- príloha č. 2 Kúpna cena – Cenová ponuka Predávajúceho

**Za kupujúceho: Za predávajúceho:**

V .........................,dňa..................... V..........................,dňa........................